Անհրաժեշտ էր ստուգել այս գիւղի ինչ լինելը չափաբերական մատեաններով: Պարզաբանենք՝ ժամանակին չափաբերական մատեանները պարտադիր կիրառութիւն ունէին բոլոր գիւղական եկեղեցիներում, որոնք ի թիւս այլ գործառութիւնների, կատարում էին նաեւ ներկայիս նոթարական գրասենեակների դերը: Այդ մատեանների երկէջանոց բացուածքների սիւնակներում համապատասխանաբար գրանցւում էին գիւղում տեղի ունեցող բոլոր ծնունդները, պսակադրութիւնները, մահերը՝ խնդրին վերաբերող բոլոր անձերի անունազգանուններով: